
Ang dalan sa mga Romano - Unsaon sa pagsangyaw sa ebanghelyo (ang walay bayad nga gasa sa kinabuhing dayon) - 1. Ang tanan 
nakasala - Kay ang tanan nakasala ug nakabsan sa himaya sa Dios - kini nagpasabot nga kitang tanan makasasala. Busa 

kitang tanan namakak, gikawat o naibog sa usa ka butang... 2. Ang silot sa sala - Ug ang Bibliya nag-ingon nga adunay 

sangputanan (0 silot) sa atong mga sala. Kay ang bayad sa sala mao ang kamatayon... Dili lang kini pisikal nga kamatayon 

kondili ikaduhang kamatayon usab sa impiyerno. Ug ang tanang mga bakakon adunay ilang bahin sa linaw nga nagadilaab sa 
kalayo ug asupre: nga mao ang ikaduhang kamatayon. Ug nahibal-an namon nga kaming tanan namakak 

kaniadto, ug kitang tanan nakahimog mas grabe nga mga butang kay sa pagpamakak. Busa kitang tanan takos sa 

impyerno isip silot sa atong mga sala. 3. Ang ebanghelyo (o maayong balita) - Apan adunay maayong balita - ang gasa sa Dios mao 
ang kinabuhing dayon pinaagi ni Jesu-Kristo nga atong Ginoo. Si Jesu-Kristo mao ang Anak sa Diyos (ang Diyos nga gipakita 

sa unod). Ang Bibliya nag-ingon nga si Kristo namatay alang sa atong mga sala, ug nga Siya gilubong ug nga Siya nabanhaw pag- 
usab sa ikatulo nga adlaw aron sa pagbayad sa tanan natong kasal-anan ug sa pagluwas kanato gikan sa impyerno. Kini 

nagpasabot nga lyang gipas-an ang atong silot ug gibayran ang atong silot sa hingpit (Siva nag-antus sa kamatayon nga angay 
natong tanan tungod sa atong mga sala). Busa ang tanang kasal-anan nga atong nabuhat gitungtong kang Jesus ug kini sama 

ra nga Siya mismo ang nagbuhat niini. Siya ang pasig-uli (0 bayad) sa atong mga sala. Kay ang bayad (0 silot) sa sala mao ang 
kamatayon. 4. Ang gasa - Labut pa ang Bibliya nag-ingon nga ang kaluwasan usa ka gasa - Kay pinaagi sa grasya kamo 

naluwas pinaagi sa pagtuo, ug kana dili sa inyong kaugalingon. Kini mao ang gasa sa Dios; dili sa mga buhat, aron walay bisan 

kinsa nga magapasigarbo. Busa tungod kay ang kaluwasan usa ka gasa, ug ang mga gasa kanunay nga walay bayad, dili na kita 
kinahanglan nga mohatag ug bisan unsa nga balos (kini dili sa mga buhat, dili sa atong kaugalingon). Kita wala maluwas tungod kay 
kita mitalikod sa tanan natong kasal-anan, o tungod kay kita mipasakop sa usa ka simbahan, o tungod kay kita nabunyagan, o tungod 
kay kita nagsunod sa mga sugo ug nagbuhat sa maayong mga butang, apan tungod lamang kay kita mituo (o nagbutang sa 

atong pagtuo ug pagsalig) kang Jesus lamang ug sa lyang natapos nga buhat sa krus. 5. Sa higayon nga maluwas, 

kanunay maluwas (mga silot ug mga ganti) - Ang bugtong butang nga giingon sa Bibliya nga kinahanglan natong buhaton aron 
maluwas mao ang : Nga kon imong isugid sa imong baba ang Ginoong Jesus (kon ikaw mangayo Kaniya sa pagluwas kanimo), 
motoo ka sa imong kasingkasing nga gibanhaw siya sa Dios gikan sa mga patay, maluwas ka. Sa higayon nga kita motuo (o mosalig) 
kang Kristo lamang ingon nga Manluluwas, kita maluwas sa kahangturan ug kita mahimong anak sa Dios. Karon kon kita mobuhat ug 
maayo nga mga butang human kita maluwas, ang Dios magapanalangin kanato, ug kon kita makasala, ang Dios modisiplina (0 
motul-id) kanato dinhi sa yuta, apan wala kitay mahimo aron mahiadto sa impyerno tungod kay kita naluwas. (ang tanan natong 
kasal-anan gibayran ug gitabonan sa dugo ni Jesus - kita gipasaylo- tungod kay Siya namatay alang sa tanan natong kasal-anan- 
kaniadto, karon ug sa umaabot). Gitawag kini nga walay kataposang kasegurohan sa magtotoo. Kung motuo ka sa akong 

gipakita kanimo hangtod karon, mahimo kang mag-ampo aron madawat si Kristo ingon nga Manluluwas (ang pag-ampo lamang dili 
makaluwas kanimo, kinahanglan nimo usab nga tuohan kini sa imong kasingkasing). Ingna lang - "Ginoong Hesus, nahibal-an ko 
nga ako usa ka makasasala, ug ako angayan nga moadio sa impyerno. Apan ako nagtuo nga ikaw namatay sa krus ug nabanhaw 
pag-usab aron sa pagbayad sa tanan nakong mga sala. Luwasa ako karon dayon ug hatagi ako sa kinabuhing dayon. Nagasalig 

ako kanimo lamang ingon nga akong Manluluwas - ug dili sa akong kaugalingong mga buhat. Salamat sa pagluwas kanako, 


Amen!". So mao to, naluwas ka! - Palihog ipaambit kini nga mensahe - Panalanginan ka sa Dios! 


